Սակայն խախտումներ, այնուամենայնիվ, եղան: Ըստ Քննչական կոմիտեի՝ տարածքային ստորաբաժանումների վարույթում գտնվող՝ առերևույթ ընտրախախտում պարունակող նյութերից 16-ը վերաբերում է կրկնակի քվեարկության փորձին, իսկ 7-ը՝ քվեարկության գաղտնիությունը խախտելուն: Խոսքի ազատության պաշտպանության կոմիտեն էլ արձանագրեց, որ լրագրողի աշխատանքը խոչընդոտելու մեկ դեպք է գրանցվել: Այս միջադեպը միակն է Երևանի ավագանու ընտրությունների ընթացքում, երբ խախտվել են լրատվամիջոցի աշխատակիցների իրավունքները։ Դա կոմիտեն կարևորեց համեմատության համատեքստում: 1 տարի առաջ կայացած ավագանու ընտրությունների օրը գրանցվել էին ֆիզիկական բռնության 2 և մասնագիտական գործունեության այլ խոչընդոտման 5 միջադեպ: